Τροποποιημένη Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ περί των κατευθυντήριων γραμμών της πολιτικής για την απασχόληση των κρατών μελών για το έτος 2001 (υποβληθείσα από την Επιτροπή σύμ ωνα με το άρθρο 250, παράγρα ος 2 της συνθήκης ΕΚ)

ΑΙΤΙΟΛΟΓΙΚΗ ΕΚΘΕΣΗ

Σύμφωνα με το άρθρο 250, παράγραφος 2, της συνθήκης για την ίδρυση της Ευρωπαϊκής Κοινότητας, το παρόν σχέδιο πρότασης τροποποιεί την πρόταση απόφασης του Συμβουλίου περί των κατευθυντήριων γραμμών της πολιτικής για την απασχόληση των κρατών μελών για το 2001, η οποία είχε εγκριθεί από την Επιτροπή στις 6 Σεπτεμβρίου 2000 ως μέρος της δέσμης μέτρων για την απασχόληση. Αποσκοπεί στο να λάβει υπόψη το νομοθετικού περιεχομένου ψήφισμα που εξέδωσε το Ευρωπαϊκό Κοινοβούλιο στις 24 Οκτωβρίου 2000.

Σύμφωνα με το άρθρο 128, παράγραφος 2, της συνθήκης, ζητήθηκε η γνώμη του Ευρωπαϊκού Κοινοβουλίου σχετικά με την πρόταση για τις κατευθυντήριες γραμμές για την απασχόληση του 2001. Το Ευρωπαϊκό Κοινοβούλιο εξέφρασε τη γνώμη του με τη μορφή ψηφίσματος νομοθετικού περιεχομένου σχετικά με την πρόταση απόφασης του Συμβουλίου περί των κατευθυντήριων γραμμών της πολιτικής για την απασχόληση των κρατών μελών για το 2001. Το Ευρωπαϊκό Κοινοβούλιο καλεί την Επιτροπή να τροποποιήσει την πρότασή της, λαμβάνοντας υπόψη τις προτάσεις σχετικά με το περιεχόμενο των κατευθυντήριων γραμμών που περιλαμβάνονται στο ψήφισμά του με θέμα την ανακοίνωση της Επιτροπής σχετικά με την Κοινή Έκθεση για την Απασχόληση του 2000.

Η Επιτροπή αντιμετωπίζει με τρόπο ευνοϊκό διάφορα από τα σχόλια και τις προτάσεις του Ευρωπαϊκού Κοινοβουλίου που βασίζονται στην πρότασή της. Κατά συνέπεια, συμπεριέλαβε ορισμένες αλλαγές στην παρούσα τροποποιημένη πρόταση, οι οποίες αντικατοπτρίζουν τις κυριότερες ανησυχίες του Ευρωπαϊκού Κοινοβουλίου όσον αφορά τις κατευθυντήριες γραμμές για την απασχόληση. Προτείνονται τροποποιήσεις στα εξής σημεία:

* Κατευθυντήρια γραμμή 1, σχετικά με την ανάγκη για συμμόρφωση με τη στρατηγική πρόληψης έως το 2002 και με το ρόλο των Δημόσιων Υπηρεσιών Απασχόλησης.

* Κατευθυντήρια γραμμή 3, σχετικά με την ανάγκη να παρασχεθεί η δυνατότητα σταδιακής συνταξιοδότησης στους μεγαλύτερους σε ηλικία εργαζομένους.

* Κατευθυντήρια γραμμή 4, σχετικά με την ανάγκη να αυξηθούν οι κατά κεφαλήν επενδύσεις στο ανθρώπινο δυναμικό και να βελτιωθεί η αποτελεσματικότητα του θεσμού της μαθητείας καθώς του θεσμού της ενδοϋπηρεσιακής κατάρτισης.

* Κατευθυντήρια γραμμή 12, σχετικά με τις εταιρικές σχέσεις στις οποίες συμμετέχουν όλοι οι θεσμικοί και κοινωνικοί τοπικοί παράγοντες.

* Κατευθυντήρια γραμμή 15, σχετικά με την αναγνώριση της σημασίας που έχουν οι συμφωνίες τις οποίες διαπραγματεύονται οι κοινωνικοί εταίροι.

* Κατευθυντήρια γραμμή 17, σχετικά με την εξασφάλιση της κατανομής ανά φύλο των στατιστικών για την απασχόληση.

* Κατευθυντήρια γραμμή 18, σχετικά με την ανάγκη να μειωθεί ουσιαστικά το χάσμα των δύο φύλων στην απασχόληση και την ανεργία.

* Κατευθυντήρια γραμμή 19, σχετικά με τον καθορισμό συγκριτικού σημείου αναφοράς για τις επιδόσεις σε θέματα διαμόρφωσης υποδομών για την φροντίδα των παιδιών.

Η Επιτροπή εξέτασε επίσης την πιθανότητα ορισμένων αλλαγών στις αιτιολογικές σκέψεις, με τις οποίες να αντικατοπτρίζονται ειδικότερα τα εξής:

* Η ανάγκη για αυξημένη συνεκτικότητα μεταξύ των πολιτικών για τον προϋπολογισμό αφενός και των στρατηγικών και προτεραιοτήτων που καθορίστηκαν μέσω των κατευθυντήριων γραμμών για την απασχόληση αφετέρου.

* Ο ρόλος που μπορούν να διαδραματίσουν η κοινοτική πρωτοβουλία EQUAL και η Ευρωπαϊκή Τράπεζα Επενδύσεων για την υποστήριξη της Ευρωπαϊκής Στρατηγικής για την Απασχόληση.

* Η ανάγκη για επιτάχυνση της ενημέρωσης και συμμετοχής των πολιτών.

* Η σημασία των δεικτών για την αξιολόγηση της προόδου όσον αφορά την εφαρμογή των κατευθυντήριων γραμμών για την απασχόληση.

Η παρούσα τροποποιημένη πρόταση θα υποβληθεί στο Συμβούλιο. Η συζήτηση σχετικά με τις κατευθυντήριες γραμμές για την απασχόληση του 2001 περιλαμβάνεται στην ημερήσια διάταξη του Συμβουλίου "Απασχόληση και Κοινωνική Πολιτική" της 27ης Νοεμβρίου 2000, με σκοπό την επίτευξη συμφωνίας σχετικά με κείμενο που θα υποβληθεί στο Ευρωπαϊκό Συμβούλιο της Νίκαιας στις 7 και 8 Δεκεμβρίου.

2000/0225 (CNS)

Τροποποιημένη Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ περί των κατευθυντήριων γραμμών της πολιτικής για την απασχόληση των κρατών μελών για το έτος 2001

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως το άρθρο της 128 (2) ,

την πρόταση της Επιτροπής [1],

[1] ΕΕ C , , σ. .

τη γνώμη του Ευρωπαϊκού Κοινοβουλίου [2],

[2] ΕΕ C , , σ. .

τη γνώμη της Οικονομικής και Κοινωνικής Επιτροπής [3],

[3] ΕΕ C , , σ. .

τη γνώμη της Επιτροπής των Περιφερειών [4],

[4] ΕΕ C , , σ. .

τη γνώμη της επιτροπής για την απασχόληση,

Εκτιμώντας τα εξής:

(1) Η διαδικασία του Λουξεμβούργου, η οποία βασίζεται στην εφαρμογή της συντονισμένης ευρωπαϊκής στρατηγικής για την απασχόληση, δρομολογήθηκε κατά την έκτακτη σύνοδο για την απασχόληση του Ευρωπαϊκού Συμβουλίου της 20ής και 21ης Νοεμβρίου 1997. Το ψήφισμα του Συμβουλίου της 15ης Δεκεμβρίου 1997 σχετικά με τις κατευθυντήριες γραμμές για την απασχόληση το 1998( [5], το οποίο επιβεβαιώθηκε από το Ευρωπαϊκό Συμβούλιο, έχει δρομολογήσει μια διαδικασία μεγάλης προβολής, ισχυρής πολιτικής δέσμευσης και ευρείας αποδοχής από όλα τα ενδιαφερόμενα μέρη.

[5] ΕΕ C , , σ. .

(2) Η απόφαση του Συμβουλίου της 13ης Mαρτίου 2000 σχετικά με τις κατευθυντήριες γραμμές για την απασχόληση το 2000 [6] επέτρεψε την ενίσχυση της διαδικασίας του Λουξεμβούργου με την εφαρμογή των κατευθυντήριων αυτών γραμμών.

[6] ΕΕ C , , σ. .

(3) Το Ευρωπαϊκό Συμβούλιο της Λισσαβόνας στις 23 και 24 Mαρτίου 2000 καθόρισε ένα νέο στρατηγικό στόχο για να καταστεί η Ευρωπαϊκή Ένωση η πιο ανταγωνιστική και η πιο δυναμική βασισμένη στη γνώση οικονομία στον κόσμο με συνεχή οικονομική μεγέθυνση με περισσότερες και καλύτερες θέσεις εργασίας και με μεγαλύτερη κοινωνική συνοχή. Η επίτευξη αυτού του στόχου θα βοηθήσει την Ένωση να επανακτήσει τις προϋποθέσεις της πλήρους απασχόλησης.

(4) Πρέπει να εξασφαλισθούν η συνοχή και η συνέργια μεταξύ των κατευθυντήριων γραμμών για την απασχόληση και των γενικών προσανατολισμών οικονομικής πολιτικής.

(5) Για την υλοποίηση των κατευθυντήριων γραμμών για την απασχόληση τα κράτη μέλη πρέπει να επιδιώξουν την επίτευξη υψηλού βαθμού συνοχής με τις άλλες δύο προτεραιότητες που τονίστηκαν από τη σύνοδο κορυφής της Λισσαβόνας, δηλαδή τον εκσυγχρονισμό και τη βελτίωση της κοινωνικής προστασίας και την προώθηση της κοινωνικής ένταξης εξασφαλίζοντας παράλληλα την προϋπόθεση ότι η εργασία συμφέρει και ότι είναι εξασφαλισμένη η μακροπρόθεσμη βιωσιμότητα του συστήματος κοινωνικής προστασίας.

(6) Το Ευρωπαϊκό Συμβούλιο της Λισσαβόνας τόνισε την ανάγκη να προσαρμοστούν τα ευρωπαϊκά συστήματα εκπαίδευσης και κατάρτισης τόσο στις απαιτήσεις της κοινωνίας της γνώσης όσο και στην ανάγκη για βελτιωμένο επίπεδο και ποιότητα της απασχόλησης και κάλεσε τα κράτη μέλη, το Συμβούλιο και την Επιτροπή να επιδιώξουν την ουσιαστική ετήσια αύξηση των κατά κεφαλή επενδύσεων στους ανθρώπινους πόρους.

(7) Το Ευρωπαϊκό Συμβούλιο της Σάντα Μαρία ντα Φέϊρα στις 19 και 20 Ιουνίου 2000 κάλεσε τους κοινωνικούς εταίρους να διαδραματίσουν πιο σημαντικό ρόλο στον ορισμό, στην εφαρμογή και στην αξιολόγηση των κατευθυντήριων γραμμών για την απασχόληση που εξαρτώνται από αυτούς, με ιδιαίτερο επίκεντρο τον εκσυγχρονισμό της οργάνωσης της εργασίας, τη διά βίου μάθηση και την αύξηση του ποσοστού απασχόλησης, ιδιαίτερα για τις γυναίκες.

(8) Στην Κοινή Έκθεση για την Απασχόληση 2000, που εκπονήθηκε από το Συμβούλιο και την Επιτροπή, περιγράφεται η κατάσταση της απασχόλησης στην Κοινότητα και εξετάζεται η δράση που ανέλαβαν τα κράτη μέλη για την υλοποίηση της πολιτικής τους απασχόλησης σύμφωνα με τις κατευθυντήριες γραμμές 2000 και τη σύσταση του Συμβουλίου της 14ης Φεβρουαρίου 2000 [7] σχετικά με την εφαρμογή των πολιτικών για την απασχόληση στα κράτη μέλη.

[7] ΕΕ C , , σ. .

(9) Στις [...] το Συμβούλιο διατύπωσε και άλλη σύσταση σχετικά με την εφαρμογή των πολιτικών για την απασχόληση στα κράτη μέλη.

(10) Η ενδιάμεση αναθεώρηση της διαδικασίας του Λουξεμβούργου που πραγματοποιήθηκε το 2000 όπως ζητήθηκε από το Ευρωπαϊκό Συμβούλιο της Λισσαβόνας πρέπει να ληφθεί υπόψη για την αναθεώρηση των κατευθυντήριων γραμμών 2001 χωρίς αλλαγές στη βασική δομή των τεσσάρων αξόνων και για τη βελτίωση της αποτελεσματικότητας της διαδικασίας του Λουξεμβούργου.

(11) Tα κράτη μέλη πρέπει να εντείνουν τις προσπάθειές τους για να συμπεριληφθεί και να προβληθεί η διάσταση της ισότητας των φύλων σε όλους τους άξονες.

(12) Η υλοποίηση των κατευθυντήριων γραμμών είναι δυνατόν να ποικίλλει ανάλογα με τη φύση τους, τους αποδέκτες τους και τις διαφορετικές συνθήκες στα επιμέρους κράτη μέλη. Οι κατευθυντήριες γραμμές πρέπει να σέβονται την αρχή της επικουρικότητας καθώς και τις αρμοδιότητες των κρατών μελών σε θέματα απασχόλησης.

(13) Κατά την υλοποίηση των κατευθυντήριων γραμμών για την απασχόληση, τα κράτη μέλη, πρέπει να μπορούν να λαμβάνουν υπόψη τις περιφερειακές ιδιαιτερότητες, σεβόμενα, συγχρόνως, απολύτως τους προς επίτευξη εθνικούς στόχους καθώς και την ίση μεταχείριση όλων των πολιτών.

(14) Πρέπει να διεξαχθούν έλεγχοι σε όλα τα επίπεδα (κοινοτικό, εθνικό και τοπικό), με τους οποίους να εξασφαλίζεται ότι οι πολιτικές για τον προϋπολογισμό που εγκρίνονται είναι συνεπείς προς τις στρατηγικές και τις προτεραιότητες που καθορίζονται με τις κατευθυντήριες γραμμές για την απασχόληση, προκειμένου οι συμφωνημένοι στόχοι, οι δεσμεύσεις και τα μέτρα να αντιστοιχούν σε κατάλληλα κονδύλια του προϋπολογισμού, πιθανώς σε πολυετή βάση.

(15) Πρέπει να εξασφαλισθεί η παρακολούθηση της οδηγίας 1999/85/ΕΚ( [8], η οποία προβλέπει τη δυνατότητα εφαρμογής, σε πειραματική βάση, ενός μειωμένου συντελεστή ΦΠΑ στις υπηρεσίες εντάσεως εργασίας, προκειμένου να εξετάζεται κυρίως ο αντίκτυπος των εθνικών πρωτοβουλιών στις δυνατότητες απασχόλησης.

[8] ΕΕ L, 28.10.1999, σ. 34.

(16) Πρέπει να ενισχυθεί η συμβολή των διαρθρωτικών ταμείων και ιδίως του Ευρωπαϊκού Κοινωνικού Ταμείου και της κοινοτικής πρωτοβουλίας EQUAL καθώς και ο ρόλος της ΕΤΕ στην ευρωπαϊκή στρατηγική για την απασχόληση πρέπει να ενισχυθεί κατά την νέα περίοδο προγραμματισμού.

(17) Πρέπει να εξασφαλισθεί σε όλα τα επίπεδα η μεγαλύτερη δέσμευση της κοινωνίας των πολιτών και οι μεγαλύτερες ευκαιρίες για τη συμμετοχή των ενημερωμένων πολιτών.

(18) Υπάρχει ανάγκη να αναπτυχθούν περαιτέρω συγκρίσιμοι δείκτες, με τους οποίους να εξασφαλίζεται η αποτελεσματική αξιολόγηση της προόδου, καθώς και να καθοριστούν συγκριτικά σημεία αναφοράς και να διευκολυνθεί ο εντοπισμός και η ανταλλαγή των ορθών πρακτικών.

(19) Η βιώσιμη ανάπτυξη και η ενσωμάτωση των περιβαλλοντικών πτυχών στις άλλες κοινοτικές πολιτικές αποτελούν στόχους της συνθήκης. Τα κράτη μέλη καλούνται να υλοποιήσουν την ενσωμάτωση αυτή στις εθνικές στρατηγικές απασχόλησης, μέσω της προώθησης θέσεων εργασίας στον περιβαλλοντικό τομέα,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνονται οι κατευθυντήριες γραμμές της πολιτικής απασχόλησης των κρατών μελών για το 2001, οι οποίες εμφαίνονται στο παράρτημα. Οι κατευθυντήριες γραμμές συνεκτιμούνται από τα κράτη μέλη στο πλαίσιο της οικείας πολιτικής για την απασχόληση.

Άρθρο 2

Η απόφαση απευθύνεται στα κράτη μέλη.

Βρυξέλλες,

Για το Συμβούλιο

Ο πρόεδρος

ΠΑΡΑΡΤΗΜΑ

ΟΙ ΚΑΤΕΥΘΥΝΤΗΡΙΕΣ ΓΡΑΜΜΕΣ ΓΙΑ ΤΗΝ ΑΠΑΣΧΟΛΗΣΗ ΤΟΥ 2001

ΟΡΙΖΟΝΤΙΟΙ ΣΤΟΧΟΙ - ΔΗΜΙΟΥΡΓΙΑ ΤΩΝ ΠΡΟΫΠΟΘΕΣΕΩΝ ΓΙΑ ΤΗΝ ΠΛΗΡΗ ΑΠΑΣΧΟΛΗΣΗ ΣΕ ΜΙΑ ΚΟΙΝΩΝΙΑ ΒΑΣΙΣΜΕΝΗ ΣΤΗ ΓΝΩΣΗ

Η σταδιακή επίτευξη, κατά την τελευταία δεκαετία, ενός μακροοικονομικού πλαισίου για σταθερότητα και μεγέθυνση σε συνδυασμό με τις συνεχείς προσπάθειες για τη μεταρρύθμιση των αγορών εργασίας, κεφαλαίων και υπηρεσιών, καθώς και ευνοϊκών προοπτικών για την παγκόσμια οικονομία, δημιούργησε μια ευνοϊκή οικονομική προοπτική για την Ευρωπαϊκή Ένωση που θα συντελέσει στην επίτευξη ορισμένων θεμελιωδών της στόχων. Η περαιτέρω πρόοδος, ωστόσο, δεν είναι αυτονόητη: απαιτεί ηγεσία, δέσμευση και συντονισμένη δράση.

Για το λόγο αυτόν το Ευρωπαϊκό Συμβούλιο της Λισσαβόνας ασπάστηκε την πλήρη απασχόληση ως πρωταρχικό στόχο της κοινωνικής πολιτικής και της πολιτικής για την απασχόληση της Ευρωπαϊκής Ένωσης και δέσμευσε τα κράτη μέλη της Ένωσης να επιτύχουν το στρατηγικό αυτό στόχο για να καταστεί η Ένωση η πιο ανταγωνιστική και δυναμική, βασισμένη στη γνώση οικονομία στον κόσμο και ικανή για βιώσιμη οικονομική μεγέθυνση με περισσότερες και καλύτερες θέσεις εργασίας και μεγαλύτερη κοινωνική συνοχή. Η επίτευξη αυτών των στόχων απαιτεί προσπάθειες τόσο από την Κοινότητα όσο και από τα κράτη μέλη. Επίσης απαιτεί τη συνεχή εφαρμογή ενός μείγματος αποτελεσματικής, ισορροπημένης και αλληλοϋποστηριζόμενης πολιτικής, βασιζόμενης στη μακροοικονομική πολιτική, σε διαρθρωτικές μεταρρυθμίσεις για την προώθηση ευπροσάρμοστων και ευέλικτων αγορών εργασίας, στην καινοτομία και ανταγωνιστικότητα και στο ενεργητικό κράτος προνοίας που προωθεί την ανάπτυξη, τη συμμετοχή και την αλληλεγγύη των ανθρώπινων πόρων.

Η προετοιμασία της μετάβασης σε μια βασισμένη στη γνώση οικονομία, η αξιοποίηση των πλεονεκτημάτων των τεχνολογιών πληροφόρησης και επικοινωνίας, ο εκσυγχρονισμός του ευρωπαϊκού κοινωνικού μοντέλου μέσω της επένδυσης στους ανθρώπους και της καταπολέμησης του κοινωνικού αποκλεισμού και της προώθησης των ίσων ευκαιριών αποτελούν θεμελιώδεις προκλήσεις για τη διαδικασία του Λουξεμβούργου. Για να επιτευχθεί ο στόχος της πλήρους απασχόλησης που καθορίστηκε στη Λισσαβόνα, τα κράτη μέλη πρέπει να εντάξουν τα μέτρα τους για την υλοποίηση των κατευθυντήριων γραμμών στο πλαίσιο των τεσσάρων αξόνων σε μια συνεκτική γενική στρατηγική η οποία συμπεριλαμβάνει τους ακόλουθους οριζόντιους στόχους:

A. Βελτίωση των ευκαιριών απασχόλησης και παροχή κατάλληλων κινήτρων σε όλους αυτούς που είναι πρόθυμοι να αναλάβουν μια αμειβόμενη απασχόληση με στόχο την επίτευξη της πλήρους απασχόλησης. Προς το σκοπό αυτόν, τα κράτη μέλη πρέπει να καθορίσουν εθνικούς στόχους για την αύξηση του ποσοστού απασχόλησης, έτσι ώστε να συμβάλουν στην επίτευξη των γενικών ευρωπαϊκών στόχων που σημαίνει την επίτευξη γενικού ποσοστού απασχόλησης ύψους 70% και ποσοστού απασχόλησης άνω του 60% για τις γυναίκες έως το 2010. Κατά την επιδίωξη αυτών των στόχων πρέπει να λαμβάνεται επίσης υπόψη ο στόχος για την αύξηση της ποιότητας των θέσεων εργασίας.

B. Τα κράτη μέλη πρέπει να αναπτύξουν περιεκτικές και συνεκτικές στρατηγικές για τη διά βίου μάθηση έτσι ώστε να βοηθήσουν τους ανθρώπους στην απόκτηση και ενημέρωση των δεξιοτήτων που χρειάζονται για την αντιμετώπιση των οικονομικών και κοινωνικών αλλαγών καθ' όλη τη διάρκεια του κύκλου ζωής. Οι στρατηγικές πρέπει ιδιαιτέρως να καλύψουν την ανάπτυξη συστημάτων αρχικής, δευτεροβάθμιας και τριτοβάθμιας εκπαίδευσης και επαγγελματικής κατάρτισης για τους νέους και ενηλίκους έτσι ώστε να βελτιωθεί η απασχολησιμότητα, η προσαρμοστικότητα και οι δεξιότητές τους, καθώς και η συμμετοχή τους στην βασισμένη στη γνώση . Τέτοιου είδους στρατηγικές πρέπει να συνδέουν την κοινή ευθύνη των δημοσίων αρχών, των κοινωνικών εταίρων και των ατόμων με την αντίστοιχη συνεισφορά της κοινωνίας των πολιτών για να συμβάλουν στην υλοποίηση της βασισμένης στη γνώση κοινωνίας. Στο πλαίσιο αυτό, οι κοινωνικοί εταίροι πρέπει να διαπραγματευτούν και να συμφωνήσουν σχετικά με μέτρα για τη βελτίωση της επιμόρφωσης ενηλίκων ώστε να βελτιωθούν η προσαρμοστικότητα των εργαζομένων και η ανταγωνιστικότητα των επιχειρήσεων. Προς το σκοπό αυτόν τα κράτη μέλη πρέπει να καθορίσουν εθνικούς στόχους για την αύξηση των επενδύσεων στους ανθρώπινους πόρους καθώς και της συμμετοχής στην συνεχή εκπαίδευση και επιμόρφωση (τυπική ή άτυπη) και να παρακολουθούν τακτικά την πρόοδο για την επίτευξη των στόχων αυτών.

Γ. Tα κράτη μέλη πρέπει να αναπτύξουν μια πλήρη εταιρική σχέση με τους κοινωνικούς εταίρους για την εφαρμογή, την παρακολούθηση και τις επακόλουθες ενέργειες της στρατηγικής για την απασχόληση. Οι κοινωνικοί εταίροι καλούνται σε όλα τα επίπεδα να επιταχύνουν τις ενέργειές τους για την υποστήριξη της διαδικασίας του Λουξεμβούργου. Εντός του γενικού πλαισίου και των στόχων που καθορίζονται από αυτές τις κατευθυντήριες γραμμές, οι κοινωνικοί εταίροι καλούνται να αναπτύξουν, σύμφωνα με τις εθνικές τους παραδόσεις και πρακτικές, τις δικές τους διαδικασίες υλοποίησης των κατευθυντήριων γραμμών για τις οποίες φέρουν την κύρια ευθύνη, να εντοπίσουν τα θέματα που θα αποτελέσουν τη βάση των διαπραγματεύσεων και να υποβάλλουν εκθέσεις σε τακτικά διαστήματα σχετικά με την πρόοδο καθώς και τον αντίκτυπο των ενεργειών τους στη λειτουργία της αγοράς απασχόλησης και εργασίας. Οι κοινωνικοί εταίροι σε ευρωπαϊκό επίπεδο καλούνται να καθορίσουν τη δική τους συμβολή και να παρακολουθούν, να ενθαρρύνουν και να υποστηρίζουν τις προσπάθειες που καταβάλλονται σε εθνικό επίπεδο.

Δ. Κατά τη μετατροπή των κατευθυντήριων γραμμών για την απασχόληση σε εθνικές πολιτικές, τα κράτη μέλη οφείλουν να δώσουν προσοχή στους τέσσερις άξονες και στους οριζόντιους στόχους καθορίζοντας τις προτεραιότητες τους με ισορροπημένο τρόπο, έτσι ώστε να σέβονται τον ολοκληρωμένο χαρακτήρα και την ίση αξία των κατευθυντήριων γραμμών. Με τα Εθνικά Σχέδια Δράσης θα αναπτυχθεί η στρατηγική για την απασχόληση, που θα περιλαμβάνει τον εντοπισμό μικτής πολιτικής με βάση τους τέσσερις άξονες και τους οριζόντιους στόχους, η οποία πρέπει να διευκρινίζει πως διαρθρώνονται οι πολιτικές πρωτοβουλίες στο πλαίσιο των διαφόρων κατευθυντήριων γραμμών για να επιτευχθούν οι μακροπρόθεσμοι στόχοι.

E. Tα κράτη μέλη και η Επιτροπή πρέπει να υποστηρίξουν την ανάπτυξη των κοινών ποιοτικών δεικτών έτσι ώστε να αξιολογηθεί δεόντως η πρόοδος σε όλους τους άξονες και ενισχυθεί ο καθορισμός συγκριτικών στοιχείων και ο εντοπισμός των παραδειγμάτων ορθής πρακτικής. Οι κοινωνικοί εταίροι πρέπει να αναπτύξουν κατάλληλους δείκτες και συγκριτικά στοιχεία και βοηθητικές βάσεις στατιστικών δεδομένων για να μετρηθεί η πρόοδος των ενεργειών για τι οποίες είναι υπεύθυνοι.

I. ΒΕΛΤΙΩΣΗ ΤΗΣ ΑΠΑΣΧΟΛΗΣΙΜΟΤΗΤΑΣ

Αντιμετώπιση της ανεργίας των νέων και πρόληψη της μακροχρόνιας ανεργίας

Για να επηρεαστούν οι τάσεις της ανεργίας των νέων και της μακροχρόνιας ανεργίας, τα κράτη μέλη εντείνουν τις προσπάθειές τους για να αναπτύξουν προληπτικές στρατηγικές για την απασχολησιμότητα, βασιζόμενα στον έγκαιρο εντοπισμό των επιμέρους αναγκών. στην περίοδο που καθορίζεται από κάθε κράτος μέλος , τα κράτη μέλη πρέπει να εξασφαλίσουν ότι:

1. Προσφέρεται σε κάθε άνεργο άτομο η δυνατότητα νέας αρχής πριν τη λήξη έξι μηνών ανεργίας αν πρόκειται για νέους και δώδεκα μηνών ανεργίας αν πρόκειται για ενήλικες με τη μορφή κατάρτισης, επανεκπαίδευσης, εξάσκησης στην εργασία, θέσης εργασίας, ή άλλων μέτρων απασχόλησης και, αν χρειάζεται, με συνοδευτικά ατομικά μέτρα επαγγελματικού προσανατολισμού και συμβουλευτικής για την αποτελεσματική ένταξη στην αγορά εργασίας.

Αυτά τα προληπτικά μέτρα για την απασχόληση πρέπει να συνδυαστούν με μέτρα για τη μείωση του αποθέματος μακροχρόνια ανέργων προωθώντας την επανένταξή τους στην αγορά εργασίας.

Στο πλαίσιο αυτό, τα κράτη μέλη πρέπει να επιδιώξουν τον εκσυγχρονισμό των δημοσίων υπηρεσιών απασχόλησης παρακολουθώντας την πρόοδο, ορίζοντας σαφείς προθεσμίες και παρέχοντας κατάλληλη επανακατάρτιση. Τα κράτη μέλη πρέπει να ενθαρρύνουν τη συνεργασία με άλλους φορείς παροχής υπηρεσιών έτσι ώστε να καταστήσουν τη στρατηγική για την πρόληψη και την ενεργοποίηση πιο αποτελεσματική.

Μια πιο φιλική προσέγγιση στην απασχόληση: συστήματα παροχών, φόρων και κατάρτισης

Τα συστήματα παροχών, φόρων και κατάρτισης - όπου ενδείκνυται - πρέπει να αναθεωρηθούν και να προσαρμοστούν για να εξασφαλίζεται ότι θα υποστηρίζουν ενεργά την απασχολησιμότητα των ανέργων. Επιπλέον, πρέπει να υπάρχει η δέουσα αλληλεπίδραση μεταξύ αυτών των συστημάτων για να ενθαρρυνθεί η επιστροφή στην αγορά εργασίας αυτών των άεργων προσώπων που επιθυμούν και είναι σε θέση να αναλάβουν μια εργασία. Ιδιαίτερη προσοχή πρέπει να δοθεί στα κίνητρα προώθησης για ανέργους ή άεργους ώστε να αναζητήσουν και να αναλάβουν μια εργασία, καθώς και μέτρα για την αναβάθμιση των ικανοτήτων τους και για τη βελτίωση των ευκαιριών εξεύρεσης εργασίας ιδίως για αυτούς που αντιμετωπίζουν μεγαλύτερες δυσκολίες.

2. Κάθε κράτος μέλος

- αναθεωρεί και, όπου ενδείκνυται, μεταρρυθμίζει το σύστημα παροχών και φόρων για να εξαλείψει τις παγίδες της φτώχειας και να προσφέρει κίνητρα για ανέργους και άεργους έτσι ώστε να αναζητήσουν και να αναλάβουν εργασία

- επιδιώξει να αυξήσει σημαντικά την αναλογία των ατόμων που επωφελούνται από ενεργητικά μέτρα για να βελτιώσουν την απασχολησιμότητά τους με στόχο την αποτελεσματική ένταξη στην αγορά εργασίας και αυξάνει, ανάλογα με τις προϋποθέσεις του, τις κατά κεφαλή δαπάνες του για ενεργητικά μέτρα, λαμβάνοντας υπόψη την αποδοτικότητα του κόστους και το γενικό ισολογισμό του προϋπολογισμού.

Ανάπτυξη μιας πολιτικής για την παράταση του επαγγελματικού βίου

Απαιτούνται ριζικές αλλαγές στην κοινωνική στάση που επικρατεί απέναντι σε εργαζόμενους μεγαλύτερης ηλικίας, καθώς και η αναθεώρηση των συστημάτων φόρων-παροχών για να επιτευχθεί η πλήρης απασχόληση, να εξασφαλιστεί η μακροπρόθεσμη δικαιοσύνη και βιωσιμότητα των συστημάτων κοινωνικής ασφάλισης και να γίνει η καλύτερη δυνατή χρήση της πείρας των εργαζομένων μεγαλύτερης ηλικίας.

3. Τα κράτη μέλη αναπτύσσουν συνεπώς πολιτικές για την παράταση του επαγγελματικού βίου με στόχο τη βελτίωση της ικανότητας των εργαζομένων μεγαλύτερης ηλικίας και την παροχή κινήτρων σε αυτούς ώστε να παραμείνουν στο εργατικό δυναμικό όσο το δυνατόν περισσότερο, ιδίως με:

- την έγκριση θετικών μέτρων για τη διατήρηση της ικανότητας εργασίας και των δεξιοτήτων των ηλικιωμένων εργαζομένων, την εισαγωγή ευέλικτων ρυθμίσεων εργασίας, συμπεριλαμβανομένης της μερικής απασχόλησης έτσι ώστε να καταστεί δυνατή η σταδιακή συνταξιοδότηση σε εθελοντική βάση και την αύξηση της ευαισθητοποίησης απέναντι στο δυναμικό που αποτελούν οι εργαζόμενοι μεγαλύτερης ηλικίας,

- την εξασφάλιση ότι οι εργαζόμενοι μεγαλύτερης ηλικίας θα έχουν επαρκή πρόσβαση στη συνεχή εκπαίδευση και κατάρτιση που θα τους βοηθήσει να συμμετάσχουν με ίδιους όρους στη βασισμένη στη γνώση αγορά εργασίας . και

- την αναθεώρηση των συστημάτων φόρων και κοινωνικής προστασίας με στόχο την εξάλειψη αντικινήτρων και τη δημιουργία νέων κινήτρων για εργαζόμενους μεγαλύτερης ηλικίας ώστε να παραμείνουν στην αγορά εργασίας.

Ανάπτυξη δεξιοτήτων για τη νέα αγορά εργασίας στο πλαίσιο της δια βίου μάθησης

Αποτελεσματικά και καλά λειτουργούντα συστήματα εκπαίδευσης και κατάρτισης ανταποκρινόμενα στις ανάγκες της αγοράς εργασίας είναι σημαντικά για την ανάπτυξη της βασισμένης στη γνώση οικονομίας και τη βελτίωση του επιπέδου και της ποιότητας της απασχόλησης. Είναι επίσης σημαντικά για την παροχή της διά βίου μάθησης, για τη ομαλή μετάβαση από το σχολείο στην εργασία, αποτελούν τα θεμέλια για τους παραγωγικούς ανθρώπινους πόρους που είναι εφοδιασμένοι με βασικές και ειδικές δεξιότητες και βοηθούν τους ανθρώπους να προσαρμοστούν θετικά στις κοινωνικές και οικονομικές αλλαγές. Η ανάπτυξη ενός απασχολήσιμου εργατικού δυναμικού συνεπάγεται την παροχή στους ανθρώπους της ικανότητας πρόσβασης και αξιοποίησης των πλεονεκτημάτων που προσφέρει η βασισμένη στη γνώση κοινωνίας, τη συμπλήρωση των κενών στις δεξιότητες και την πρόληψη της υποβάθμισης των δεξιοτήτων που προέρχεται από την ανεργία, τη αποχή και τον αποκλεισμό καθ' όλη τη διάρκεια της ζωής.

4. Συνεπώς, τα κράτη μέλη αυξάνουν τις κατά κεφαλήν επενδύσεις σε ανθρώπινο δυναμικό και βελτιώνουν την ποιότητα των συστημάτων εκπαίδευσης και επαγγελματικής κατάρτισής τους, καθώς και τα αντίστοιχα προγράμματα σπουδών, ενώ παράλληλα εκσυγχρονίζουν και καθιστούν πιο αποτελεσματικά τα συστήματα μαθητείας και ενδοϋπηρεσιακής κατάρτισης

- να εφοδιάσουν τους νέους με τις βασικές δεξιότητες, συμπεριλαμβανομένων και των δεξιοτήτων της ΤΠ και των γλωσσικών δεξιοτήτων που απαιτούνται στην αγορά εργασίας και χρειάζονται για τη συμμετοχή στη δια βίου μάθηση.

- εξαλείψουν τον αναλφαβητισμό και να μειώσουν σημαντικά τον αριθμό των νέων που διακόπτουν πρόωρα τη φοίτηση στο σχολικό σύστημα, ιδίως με την ανάπτυξη κατάλληλης υποστήριξης των νέων με δυσκολίες μάθησης. Τα κράτη μέλη αναπτύσσουν στο πλαίσιο αυτό μέτρα με στόχο να μειωθεί κατά το ήμισυ έως το 2010 ο αριθμός των νέων ηλικίας 18 έως 24 ετών με χαμηλότερη δευτεροβάθμια εκπαίδευση που δεν φοιτούν στην ανώτερη εκπαίδευση και επαγγελματική κατάρτιση.

- προωθήσουν τις συνθήκες για τη διευκόλυνση της πρόσβασης στους ενηλίκους, συμπεριλαμβανομένων και αυτών με άτυπες συμβάσεις, στη δια βίου μάθηση, έτσι ώστε να ανέλθει σταδιακά το ποσοστό συμμετοχής του ενήλικου πληθυσμού σε ηλικία εργασίας(25-64 ετών) σε οποιαδήποτε στιγμή στην εκπαίδευση και επαγγελματική κατάρτιση στα κράτη μέλη με τις καλύτερες επιδόσεις, διπλασιάζοντας τα υφιστάμενα επίπεδα μέχρι το 2005, και να ανέλθει τουλάχιστον στο 10% έως το 2010.

- εξασφαλιστεί ότι τα εκπαιδευτικά τους συστήματα θα παρέχουν ένα συνεχώς εξελισσόμενο πακέτο βασικών δεξιοτήτων.

Για να διευκολυνθεί η κινητικότητα και να ενθαρρυνθεί η διά βίου μάθηση, τα κράτη μέλη πρέπει να βελτιώσουν την αναγνώριση των τίτλων, τις γνώσεις που αποκτήθηκαν και τις δεξιότητες.

5. Τα κράτη μέλη επιδιώκουν την ανάπτυξη της ηλεκτρονικής μάθησης (e-learning) για όλους τους πολίτες. Ιδίως τα κράτη μέλη εξασφαλίζουν την πρόσβαση όλων των εκπαιδευτικών ιδρυμάτων στο διαδίκτυο και στους πόρους πολυμέσων έως το τέλος του 2001 και την κατάρτιση των δασκάλων και εκπαιδευτών στη χρήση αυτών των τεχνολογιών έως το τέλος του 2002 για αποκτήσουν όλοι οι μαθητές ευρείες ψηφιακές γνώσεις.

6. Τα κράτη μέλη προωθούν τα μέτρα για τους ανέργους με στόχο να αποκτήσουν ή να αναβαθμίσουν τις δεξιότητές τους συμπεριλαμβανομένων και των δεξιοτήτων της ΤΠ και επικοινωνίας, διευκολύνοντας έτσι την πρόσβασή τους στην αγορά εργασίας και μειώνοντας τα κενά των δεξιοτήτων τους. Προς το σκοπό αυτό, κάθε κράτος μέλος πρέπει να καθορίσει ένα στόχο για ενεργητικά μέτρα κατάρτισης που θα προσφέρονται στους ανέργους, με στόχο τη βαθμιαία επίτευξη του μέσου όρου των τριών πιο προηγμένων κρατών μελών και τουλάχιστον του 20%.

Ενεργητικές πολιτικές για την ανάπτυξη ανταπόκρισης της ζήτησης στην προσφορά εργασίας και πρόληψης και καταπολέμησης των εμφανιζόμενων στενωπών

Σε όλα τα κράτη μέλη η ανεργία και ο αποκλεισμός από την αγορά εργασίας συνυπάρχουν με την έλλειψη εργατικού δυναμικού σε ορισμένους τομείς, επαγγέλματα και περιφέρειες. Με τη βελτίωση της κατάστασης απασχόλησης και την επιτάχυνση του ρυθμού της τεχνολογικής αλλαγής αυξάνονται οι ελλείψεις αυτές. Η ανεπάρκεια των ενεργητικών πολιτικών για την πρόληψη και την καταπολέμηση των εμφανιζόμενων ελλείψεων εργατικού δυναμικού βλάπτει την ανταγωνιστικότητα, αυξάνει τις πιέσεις του πληθωρισμού και διατηρεί τη διαρθρωτική ανεργία σε υψηλά επίπεδα.

7. Τα κράτη μέλη μαζί με τους κοινωνικούς εταίρους, όπου ενδείκνυται. εντείνουν τις προσπάθειές τους για τον εντοπισμό και την πρόληψη των αναδυόμενων ελλείψεων, ιδίως με:

- την ανάπτυξη των ικανοτήτων ανταπόκρισης της ζήτησης στην προσφορά εργασίας για τις υπηρεσίες απασχόλησης ,

- την ανάπτυξη πολιτικών για την πρόληψη των ελλείψεων δεξιοτήτων,

- την προώθηση της γεωγραφικής και της επαγγελματικής κινητικότητας.

- τη βελτίωση της λειτουργίας των αγορών εργασίας με τη βελτίωση των βάσεων δεδομένων για τις θέσεις εργασίας και τις ευκαιρίες μάθησης, οι οποίες θα διασυνδέονται σε ευρωπαϊκό επίπεδο, με τη χρήση των σύγχρονων τεχνολογιών πληροφόρησης και με την πείρα που διατίθεται ήδη σε ευρωπαϊκό επίπεδο.

Καταπολέμηση των διακρίσεων και προώθηση της κοινωνικής ένταξης με την πρόσβαση στην απασχόληση

Πολλές ομάδες και άτομα αντιμετωπίζουν ιδιαίτερες δυσκολίες στην απόκτηση κατάλληλων δεξιοτήτων και στην πρόσβαση και παραμονή τους στην αγορά εργασίας. Έτσι ενδέχεται να αυξάνεται ο κίνδυνος αποκλεισμού. Χρειάζεται μια συνεκτική σειρά πολιτικών μέτρων με στόχο την προώθηση της επαγγελματικής ένταξης μέσω της υποστήριξης της ένταξης στον κόσμο της εργασίας των ομάδων και ατόμων που βρίσκονται σε μειονεκτική θέση και την καταπολέμηση των διακρίσεων κατά την πρόσβαση στην αγορά εργασίας.

8. Κάθε κράτος μέλος

- ανοίγει διαβάσεις με αποτελεσματικά προληπτικά και ενεργητικά πολιτικά μέτρα για την προώθηση της ένταξης στην αγορά εργασίας των ατόμων και ομάδων που βρίσκονται σε επισφαλή και μειονεκτική θέση, έτσι ώστε να αποφευχθεί η περιθωριοποίηση, το φαινόμενο των "φτωχών εργαζόμενων" και η εκτροπή στον αποκλεισμό,

- εντοπίζει και καταπολεμά τις διακρίσεις που οφείλονται στο φύλο, τη φυλετική και εθνοτική καταγωγή, τη θρησκεία, την αναπηρία, την ηλικία ή το σεξουαλικό προσανατολισμό κατά την πρόσβαση στην αγορά εργασίας και στην εκπαίδευση και κατάρτιση,

- εφαρμόζει τα δέοντα μέτρα για την αντιμετώπιση των προβλημάτων των ατόμων με ειδικές ανάγκες, των εθνικών μειονοτήτων και των διακινουμένων εργαζομένων όσον αφορά την ένταξή τους στην αγορά εργασίας και για να καθορίσει εθνικούς στόχους για το σκοπό αυτό ανάλογα με την εθνική κατάσταση.

II. ΑΝΑΠΤΥΞΗ ΤΟΥ ΕΠΙΧΕΙΡΗΜΑΤΙΚΟΥ ΠΝΕΥΜΑΤΟΣ ΚΑΙ ΔΗΜΙΟΥΡΓΙΑ ΘΕΣΕΩΝ ΕΡΓΑΣΙΑΣ

Διευκόλυνση της σύστασης και της διαχείρισης επιχειρήσεων

Η σύσταση νέων επιχειρήσεων γενικά και η συμβολή στην αύξηση του αριθμού μικρομεσαίων επιχειρήσεων (ΜΜΕ) ειδικότερα, είναι σημαντική για τη δημιουργία θέσεων εργασίας και για την επέκταση των ευκαιριών κατάρτισης για τους νέους. Αυτή η διαδικασία πρέπει να προωθηθεί με την ενθάρρυνση της κατανόησης απέναντι στο επιχειρηματικό πνεύμα τόσο σε όλη την κοινωνία όσο και στα εκπαιδευτικά αναλυτικά προγράμματα, με την παροχή σαφών, σταθερών και προβλέψιμων κανόνων και κανονισμών οι οποίοι θα βελτιώσουν τις συνθήκες για την ανάπτυξη των αγορών επιχειρηματικού κεφαλαίου και για την πρόσβαση σε αυτές τις αγορές. Τα κράτη μέλη πρέπει επίσης να μειώσουν και να απλοποιήσουν τις διοικητικές και φορολογικές επιβαρύνσεις των ΜΜΕ. Αυτές οι πολιτικές θα ενισχύσουν την πρόληψη της αδήλωτης εργασίας.

9. Tα κράτη μέλη προσδίνουν ιδιαίτερη προσοχή για να μειωθούν σημαντικά τα γενικά έξοδα και οι διοικητικές επιβαρύνσεις για τις επιχειρήσεις, ειδικότερα κατά τη σύσταση μιας επιχείρησης και κατά την πρόσληψη πρόσθετων εργαζομένων. Επίσης, τα κράτη μέλη όταν σχεδιάζουν νέους κανονισμούς πρέπει να αξιολογούν τον ενδεχόμενο αντίκτυπό τους στις διοικητικές αυτές επιβαρύνσεις και στα γενικά έξοδα των επιχειρήσεων.

10. Tα κράτη μέλη ενθαρρύνουν την ανάληψη επιχειρηματικών δραστηριοτήτων

- εξετάζοντας, με στόχο τη μείωσή τους, τυχόν εμπόδια που ενδεχομένως υπάρχουν, ειδικά στα συστήματα φόρων και κοινωνικής ασφάλισης, σε σχέση με την μετάβαση στην αυτοαπασχόληση και τη σύσταση μικρών επιχειρήσεων,

- προωθώντας την εκπαίδευση για τις επιχειρηματικές δραστηριότητες και την αυτοαπασχόληση, συγκεκριμένες βοηθητικές υπηρεσίες καθώς και την κατάρτιση για επιχειρηματίες και για υποψηφίους επιχειρηματίες,

- καταπολεμώντας την αδήλωτη εργασία και ενθαρρύνοντας τη μετατροπή της εργασίας αυτής σε κανονική απασχόληση, κάνοντας χρήση όλων των δυνατών μέσων δράσης, όπως κανονιστικά μέτρα, κίνητρα και μεταρρύθμιση του συστήματος φόρων και παροχών σε συνεργασία με τους κοινωνικούς εταίρους.

Νέες ευκαιρίες απασχόλησης στη βασισμένη στη γνώση κοινωνία και στον τομέα παροχής υπηρεσιών

Εάν η Ευρωπαϊκή Ένωση επιθυμεί να αντιμετωπίσει αποτελεσματικά την πρόκληση της απασχόλησης, πρέπει να εκμεταλλευτεί αποτελεσματικά όλες τις πιθανές πηγές θέσεων εργασίας και τις νέες τεχνολογίες. Επιχειρήσεις στον τομέα καινοτομιών πρέπει να εξεύρουν ένα περιβάλλον υποστήριξης, επειδή μπορούν να συμβάλλουν σημαντικά στην κινητοποίηση του δυναμικού που ενέχει η βασισμένη στη γνώση κοινωνία για τη δημιουργία θέσεων εργασίας. Ιδιαίτερα στον τομέα παροχής υπηρεσιών υπάρχει σημαντικό δυναμικό. Για το λόγο αυτό:

11. Tα κράτη μέλη πρέπει να άρουν τους φραγμούς στον τομέα παροχής υπηρεσιών και να αναπτύξουν τις συνθήκες πλαίσιο για την πλήρη αξιοποίηση του δυνατοτήτων απασχόλησης στον τομέα παροχής υπηρεσιών για τη δημιουργία περισσότερων και καλύτερων θέσεων εργασίας, σε ολόκληρο το φάσμα των παραδοσιακών και μη παραδοσιακών υπηρεσιών, των ατομικών υπηρεσιών ή των υπηρεσιών για τις επιχειρήσεις. Ειδικότερα, πρέπει να ρυθμιστούν οι δυνατότητες απασχόλησης της βασισμένης στη γνώση κοινωνίας και του τομέα προστασίας του περιβάλλοντος.

Τοπική δράση για την απασχόληση

Όλοι οι συντελεστές σε περιφερειακό και τοπικό επίπεδο πρέπει να κινητοποιηθούν για την υλοποίηση της ευρωπαϊκής στρατηγικής για την απασχόληση με τον εντοπισμό των δυνατοτήτων δημιουργίας θέσεων απασχόλησης σε τοπικό επίπεδο και την ενίσχυση των εταιρικών σχέσεων προς το σκοπό αυτόν.

12. Τα κράτη μέλη:

- ενθαρρύνουν τις τοπικές και περιφερειακές αρχές στην ανάπτυξη στρατηγικών για την απασχόληση έτσι ώστε να επιτευχθεί η πλήρης αξιοποίηση των δυνατοτήτων που προσφέρονται για τη δημιουργία θέσεων απασχόλησης σε τοπικό επίπεδο,

- προωθούν εταιρικές σχέσεις μεταξύ όλων των ενδιαφερομένων θεσμικών και κοινωνικών τοπικών συντελεστών συμπεριλαμβανομένων και των κοινωνικών εταίρων για την υλοποίηση αυτών των στρατηγικών σε τοπικό επίπεδο,

- προωθούν μέτρα για τη βελτίωση της ανταγωνιστικής ανάπτυξης και της ικανότητας της κοινωνικής οικονομίας για τη δημιουργία θέσεων εργασίας, ειδικότερα την παροχή αγαθών και υπηρεσιών σε σχέση με τι ανάγκες που δεν έχουν ικανοποιηθεί ακόμη από την αγορά και εξετάζουν τα τυχόν εμπόδια που αντιμετωπίζουν τα μέτρα αυτά με στόχο τη μείωσή τους.

- Ενισχύουν το ρόλο των δημοσίων υπηρεσιών απασχόλησης σε όλα τα επίπεδα στον εντοπισμό τοπικών ευκαιριών απασχόλησης και στη βελτίωση της λειτουργίας των τοπικών αγορών εργασίας.

Φορολογικές μεταρρυθμίσεις για την απασχόληση και την κατάρτιση

Είναι σημαντικό να πραγματοποιηθεί ενδελεχής εξέταση του αντίκτυπου των φορολογικών επιβαρύνσεων και να καταστούν τα φορολογικά συστήματα πιο φιλικά προς την απασχόληση αντιστρέφοντας τη μακροχρόνια τάση προς υψηλότερους φόρους και υψηλότερο κόστος εργασίας. Στις φορολογικές μεταρρυθμίσεις πρέπει επίσης να ληφθεί υπόψη η ανάγκη να αυξήσουν οι επιχειρήσεις, οι δημόσιες αρχές και τα ίδια τα άτομα τις επενδύσεις στους ανθρώπους με στόχο την επίτευξη μακροπρόθεσμου αντίκτυπου στην απασχόληση και στην ανταγωνιστικότητα.

13. Κάθε κράτος μέλος

- καθορίζει στόχο, αν χρειάζεται και λαμβάνοντας υπόψη το σημερινό του επίπεδο, για τη σταδιακή μείωση των γενικών φορολογικών επιβαρύνσεων και, όπου χρειάζεται, καθορίζει στόχο για τη σταδιακή μείωση της φορολογικής πίεσης στο έμμεσο και άμεσο κόστος εργασίας, ιδίως για τους ανειδίκευτους και χαμηλόμισθους εργαζόμενους. Αυτές οι μεταρρυθμίσεις πρέπει να πραγματοποιηθούν χωρίς να θέτουν σε κίνδυνο την εξυγίανση των δημοσίων οικονομικών ή τη οικονομική ισορροπία των συστημάτων κοινωνικής προστασίας

- παρέχει κίνητρα και άρει τα εμπόδια φορολογίας για την επένδυση στους ανθρώπινους πόρους,

- εξετάζει κατά πόσο είναι επιθυμητή η χρήση εναλλακτικών πηγών φορολογικού εισοδήματος, π. χ. ενέργεια και ατμοσφαιρική ρύπανση, λαμβάνοντας υπόψη τις τρέχουσες τάσεις της αγοράς, ιδιαίτερα της αγοράς πετρελαίου.

III. ΕΝΘΑΡΡΥΝΣΗ ΤΗΣ ΠΡΟΣΑΡΜΟΣΤΙΚΟΤΗΤΑΣ ΤΩΝ ΕΠΙΧΕΙΡΗΣΕΩΝ ΚΑΙ ΤΩΝ ΕΡΓΑΖΟΜΕΝΩΝ ΤΟΥΣ

Οι ευκαιρίες που προσφέρει η βασισμένη στη γνώση οικονομία και η προοπτική για ένα βελτιωμένο επίπεδο και ποιότητα απασχόλησης απαιτούν συνεπή προσαρμογή της οργάνωσης εργασίας και τη συμβολή στην υλοποίηση στρατηγικών διά βίου μάθησης από όλους τους συντελεστές, συμπεριλαμβανομένων και των επιχειρήσεων για να ικανοποιηθούν οι ανάγκες των εργαζόμενων και των εργοδοτών.

Εκσυγχρονισμός της οργάνωσης της εργασίας

Για την προώθηση της οργάνωσης της εργασίας και των μορφών εργασίας πρέπει να αναπτυχθούν ισχυρές εταιρικές σχέσεις σε όλα τα κατάλληλα επίπεδα (ευρωπαϊκό, εθνικό, κλαδικό, τοπικό και επιχειρησιακό επίπεδο).

14. Οι κοινωνικοί εταίροι καλούνται να διαπραγματευτούν και να εφαρμόσουν συμφωνίες σε όλα τα κατάλληλα επίπεδα για τον εκσυγχρονισμό της οργάνωσης της εργασίας, συμπεριλαμβανομένων και των ευέλικτων ρυθμίσεων εργασίας με στόχο να καταστούν οι επιχειρήσεις παραγωγικές και ανταγωνιστικές, ώστε να επιτευχθεί η απαιτούμενη ισορροπία μεταξύ ευελιξίας και ασφάλειας και να αυξηθεί η ποιότητα των θέσεων εργασίας. Τα θέματα που πρέπει να καλυφθούν ενδέχεται π.χ. να συμπεριλαμβάνουν την εισαγωγή των νέων τεχνολογιών, νέες μορφές εργασίας (π.χ. τηλεργασία) και θέματα ωραρίου εργασίας όπως είναι η μέτρηση του ωραρίου εργασίας σε ετήσια βάση, η μείωση των ωρών εργασίας, η μείωση των υπερωριών, η ανάπτυξη της μερικής απασχόλησης και η πρόσβαση στις διακοπές της σταδιοδρομίας. Στο πλαίσιο της διαδικασίας του Λουξεμβούργου οι κοινωνικοί εταίροι καλούνται να κάνουν αναφορά ετησίως σχετικά με ποιες πτυχές εκσυγχρονισμού της οργάνωσης της εργασίας πραγματοποιούνται διαπραγματεύσεις καθώς και η κατάσταση της υλοποίησής του και ο αντίκτυπός του στην απασχόληση και στη λειτουργία της αγοράς εργασίας.

15. Τα κράτη μέλη, σε συνεργασία με τους κοινωνικούς εταίρους ή βασιζόμενα σε συμφωνίες που επιτεύχθηκαν μέσω διαπραγματεύσεων με τους κοινωνικούς εταίρους, όταν αυτό ενδείκνυται.

- αναθεωρούν το υφιστάμενο κανονιστικό πλαίσιο και εξετάζουν τις προτάσεις για νέες διατάξεις και κίνητρα για να εξασφαλιστεί η συμβολή τους στη μείωση των φραγμών για την απασχόληση, διευκολύνουν την εισαγωγή σύγχρονης οργάνωσης εργασίας και βοηθούν την αγορά εργασίας να προσαρμοστεί στις διαρθρωτικές αλλαγές της οικονομίας,

- επιδιώκουν να εξασφαλίσουν μια καλύτερη εφαρμογή της υφιστάμενης νομοθεσίας για την υγεία και την ασφάλεια στο επίπεδο του χώρου εργασίας επιταχύνοντας και ενισχύοντας την τήρηση των νομοθετικών διατάξεων, παρέχοντας καθοδήγηση στις επιχειρήσεις, ιδίως στις ΜΜΕ, ώστε να συμμορφώνονται με την υφιστάμενη νομοθεσία, βελτιώνοντας την κατάρτιση σχετικά με την επαγγελματική υγεία και ασφάλεια και καθορίζοντας στόχους για τη μείωση των επαγγελματικών ατυχημάτων και ασθενειών σε παραδοσιακούς τομείς υψηλού κινδύνου,

- ταυτόχρονα, λαμβάνοντας υπόψη το γεγονός ότι οι μορφές απασχόλησης καθίστανται συνεχώς πιο διαφορετικές, εξετάζουν τη δυνατότητα ένταξης στον εθνικό νόμο πιο ευέλικτης μορφής συμβάσεων και εξασφαλίζουν να έχουν τη δέουσα ασφάλεια και μεγαλύτερη επαγγελματική αναγνώριση αυτοί που εργάζονται με νέες ευέλικτες συμβάσεις, ανάλογα με τις ανάγκες της επιχείρησης.

Υποστήριξη της προσαρμοστικότητας των επιχειρήσεων ως συστατικό παράγοντα της διά βίου μάθησης

Για την ανανέωση των επιπέδων δεξιοτήτων εντός των επιχειρήσεων ως συστατικό παράγοντα για τη διά βίου μάθηση:

16. Οι κοινωνικοί εταίροι καλούνται, σε όλα τα σχετικά επίπεδα, να:

- συνάψουν συμφωνίες για τη διά βίου μάθηση ώστε να διευκολυνθεί η προσαρμοστικότητα και η καινοτομία, ιδιαίτερα στο πεδίο των τεχνολογιών της πληροφόρησης και της επικοινωνίας. Στο πλαίσιο αυτό, πρέπει να δημιουργηθούν οι κατάλληλες συνθήκες για την παροχή της δυνατότητας σε κάθε εργαζόμενο να αποκτήσει γνώσεις στον τομέα της κοινωνίας της πληροφορίας έως το 2003,

- ενθαρρύνουν τις εταιρείες ώστε να εντοπίσουν και να διαδώσουν τα παραδείγματα ορθής πρακτικής στη διά βίου μάθηση και να αναπτύξουν ευρωπαϊκό βραβείο για τις ιδιαίτερα προοδευτικές εταιρείες.

IV. ΕΝΙΣΧΥΣΗ ΤΗΣ ΙΣΟΤΗΤΑΣ ΕΥΚΑΙΡΙΩΝ ΓΙΑ ΑΝΔΡΕΣ ΚΑΙ ΓΥΝΑΙΚΕΣ

Η προσέγγιση ένταξης της διάστασης της ισότητας των φύλων σε όλες τις πολιτικές

Για να επιτευχθεί ο στόχος της ισότητας ευκαιριών και ο στόχος της αύξησης του ποσοστού απασχόλησης των γυναικών σύμφωνα με τα συμπεράσματα του Ευρωπαϊκού Συμβουλίου της Λισσαβόνας, πρέπει να ενισχυθούν οι πολιτικές των κρατών μελών για την ισότητα των φύλων και να εξεταστούν όλες οι σχετικές προϋποθέσεις που επηρεάζουν την απόφαση των γυναικών για την ανάληψη εργασίας.

Οι γυναίκες αντιμετωπίζουν ακόμη ιδιαίτερα προβλήματα στην απόκτηση της πρόσβασης στην απασχόληση, στην πρόοδο της σταδιοδρομίας, στο συμβιβασμό της επαγγελματικής με την οικογενειακή ζωή. Συνεπώς είναι σημαντικό μεταξύ άλλων:

- να εξασφαλιστεί ότι οι ενεργητικές πολιτικές για την αγορά εργασίας θα τεθούν στη διάθεση των γυναικών ανάλογα με το ποσοστό τους ανεργίας.

- να δοθεί ιδιαίτερη προσοχή στον αντίκτυπο των συστημάτων φόρων/ παροχών στο θέμα της ισότητας των φύλων. Όταν διαπιστώνεται ότι οι δομές φόρων/ παροχών έχουν αρνητικό αντίκτυπο στη συμμετοχή των γυναικών στο εργατικό δυναμικό πρέπει να αναθεωρούνται.

- να δοθεί ιδιαίτερη προσοχή ώστε να εξασφαλιστεί η εφαρμογή της αρχής της ίσης αμοιβής για την ίδια ή για ισάξια εργασία.

- να δοθεί ιδιαίτερη προσοχή στα εμπόδια που αντιμετωπίζουν οι γυναίκες οι οποίες επιθυμούν να δημιουργήσουν νέα επιχείρηση ή να γίνουν αυτοαπασχολούμενες.

- να εξασφαλιστεί ότι οι γυναίκες θα είναι σε θέση να επωφεληθούν θετικά από τις ευέλικτες μορφές οργάνωσης της εργασίας, σε προαιρετική βάση και χωρίς απώλειες στην ποιότητα της θέσης εργασίας.

17. Συνεπώς, τα κράτη μέλη εγκρίνουν την ένταξη της διάστασης της ισότητας μεταξύ των φύλων για την εφαρμογή των κατευθυντήριων γραμμών και στους τέσσερις άξονες:

- ανάπτυξη και ενίσχυση των συστημάτων παροχής συμβουλών με όργανα για την ισότητα μεταξύ των φύλων,

- εφαρμογή των διαδικασιών για την αξιολόγηση του αντίκτυπου όσον αφορά την ισότητα μεταξύ των φύλων στο πλαίσιο κάθε κατευθυντήριας γραμμής,

- ανάπτυξη δεικτών για την εκτίμηση της προόδου στο θέμα της ισότητας των φύλων για κάθε κατευθυντήρια γραμμή,

Για τη σωστή αξιολόγηση της προόδου, τα κράτη μέλη πρέπει να παράσχουν τα κατάλληλα συστήματα και τις διαδικασίες για τη συλλογή των δεδομένων και να εξασφαλίσουν την κατανομή ανά φύλο των στατιστικών για την απασχόληση.

Αντιμετώπιση της ψαλίδας μεταξύ των φύλων

Τα κράτη μέλη και οι κοινωνικοί εταίροι πρέπει να επιστήσουν την προσοχή τους στην ανισορροπία που επικρατεί στο ζήτημα της εκπροσώπησης των γυναικών και ανδρών σε ορισμένους οικονομικούς τομείς και επαγγέλματα, καθώς και στη βελτίωση των ευκαιριών σταδιοδρομίας των γυναικών.

18. Τα κράτη μέλη μαζί με τους κοινωνικούς εταίρους όπου χρειάζεται:

- στηρίζουν ενεργά την αυξανόμενη απασχόληση των γυναικών και καθορίζουν εθνικούς στόχους για την ουσιαστική μείωση του ανοίγματος της ψαλίδας όσον αφορά τα ποσοστά απασχόλησης και ανεργίας των ανδρών και των γυναικών μέσα σε περίοδο πέντε ετών,

- της αυξανόμενης απασχόλησης των γυναικών,

- λαμβάνουν μέτρα για να επιτευχθεί η ισορροπημένη εκπροσώπηση γυναικών και ανδρών σε όλους τους τομείς και τα επαγγέλματα,

- αναλαμβάνουν θετικές πρωτοβουλίες για την προώθηση της ίσης αμοιβής για την ίδια εργασία ή για ισάξια εργασία και για την μείωση των εισοδηματικών διαφορών μεταξύ ανδρών και γυναικών: μέτρα για την αντιμετώπιση της ψαλίδας αμοιβής μεταξύ των φύλων είναι αναγκαία στο δημόσιο και τον ιδιωτικό τομέα και ο αντίκτυπος των πολιτικών σχετικά με την ψαλίδα αμοιβής μεταξύ των φύλων πρέπει να εντοπιστεί και να εξεταστεί,

- να εξεταστεί η μεγαλύτερη χρήση μέτρων για την επαγγελματική πρόοδο των γυναικών ώστε να μειωθεί η ψαλίδα μεταξύ των φύλων.

Συνδυασμός της επαγγελματικής και της οικογενειακής ζωής

Οι πολιτικές για τη διακοπή της σταδιοδρομίας, της γονικής άδειας και της εργασίας με μειωμένο ωράριο καθώς και οι ευέλικτες ρυθμίσεις εργασίας που εξυπηρετούν τα συμφέροντα τόσο των εργοδοτών όσο και των εργαζομένων είναι ιδιαίτερα σημαντικές για τις γυναίκες και τους άνδρες. Η εφαρμογή των διαφόρων οδηγιών και των συμφωνιών των κοινωνικών εταίρων στον τομέα αυτών πρέπει να επιταχυνθεί και να παρακολουθείται τακτικά. Πρέπει να υπάρχει η δέουσα παροχή ποιοτικά καλής φροντίδας για τα παιδιά και άλλα εξαρτώμενα άτομα για την υποστήριξη της εισόδου και της συνεχούς συμμετοχής των γυναικών και ανδρών στην αγορά εργασίας. Η ίση κατανομή των οικογενειακών καθηκόντων είναι σημαντική. Αυτοί που επιστρέφουν στην αγορά εργασίας μετά από κάποια απουσία ενδέχεται επίσης να έχουν παρωχημένες δεξιότητες και να αντιμετωπίζουν δυσκολίες στην πρόσβαση τους στην κατάρτιση. Η επανένταξη των γυναικών και των ανδρών στην αγορά εργασίας με από κάποια απουσία πρέπει να διευκολυνθεί. Για να ενισχυθεί η ισότητα ευκαιριών,

19. Τα κράτη μέλη και οι κοινωνικοί εταίροι:

- σχεδιάζουν, εφαρμόζουν και προωθούν πολιτικές φιλικές προς την οικογένεια, συμπεριλαμβάνοντας οικονομικές, προσιτές και ποιοτικά καλές υπηρεσίες φροντίδας των παιδιών και άλλων εξαρτωμένων ατόμων καθώς και συστήματα γονικής και άλλων ειδών άδειας,

- εξετάζουν, την πιθανότητα να καθορίσουν, ανάλογα με την εθνική τους κατάσταση, εθνικό στόχο για την αύξηση της διαθεσιμότητας των υποδομών φροντίδας, προκειμένου να επιτύχουν σταδιακά το μέσο όρο των τριών κρατών μελών με τις καλύτερες επιδόσεις,

- δίνουν ειδική προσοχή στις γυναίκες και άνδρες που σκοπεύουν να επιστρέψουν στο αμειβόμενο εργατικό δυναμικό μετά από κάποια απουσία και προς το σκοπό αυτό εξετάζουν τα μέσα της βαθμιαίας εξάλειψης των εμποδίων που αντιμετωπίζουν τα άτομα αυτά κατά την επιστροφή τους.